CARE
Store norske leksikon,Samfunn,Sivilsamfunn,Humanitære organisasjoner
CARE er en internasjonal privat hjelpeorganisasjon som driver humanitær bistand ved naturkatastrofer og lignende. CARE har også langsiktige bistandsprosjekter i utviklingsland.
CARE ble stiftet i New York 1945 som Cooperative for American Remittances to Europe, og drev etter andre verdenskrig nødhjelp til Europas krigsherjede befolkning.CARE International består (2019) av 14 nasjonale organisasjoner, har hovedsete i Geneve og driver bistandsprosjekter i 95 land.CARE Norge, som ble opprettet i 1980, arbeider spesielt med kvinners og jenters rettigheter og har ansvar for prosjekter i 13 land. NRKs årlige innsamlingsaksjon TV-aksjonen ble i 2019 avholdt til inntekt for CARE Norge, og organisasjonen fikk inn 240 millioner kroner. Siden 2014 har Gry Larsen vært generalsekretær i CARE Norge. Les mer i Store norske leksikon humanitær bistand utviklingsbistand Eksterne lenker CARE Norges nettsider